Diari Oficial de la Generalitat Valenciana


Sumari del DOGV 5708, del 21-02-2008 (2008/1958)

RESOLUCIÓ de 13 de febrer de 2008, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup C, sector administració especial, agents mediambientals.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/1958


Data del document
:   13-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * ecologia
    * treball temporal
    * personal de serveis
    * administració regional
    * vigilància del medi ambient
    * concurs administratiu

RESOLUCIÓ de 13 de febrer de 2008, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup C, sector administració especial, agents mediambientals. [2008/1958]
L'apartat u de l'article 6, de l'Orde de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Consell (DOCV núm. 5184, de 25 de gener de 2006), disposa que a la finalització de cada procés selectiu d'ingrés, en l'administració del Consell, es dictarà una resolució per la Direcció General competent en matèria de funció pública, en què convoque els aspirants que hagen superat algun exercici o alguna part de les proves obligatòries i eliminatòries dels processos selectius del Pla d'Estabilitat, perquè, en el termini de 10 dies, aporten la documentació acreditativa dels mèrits, a què es refereix l'article 10 de la dita Orde, sempre que no es troben en actiu en la categoria que es convoca.
L'apartat u de l'article 5 estableix, per la seua banda, que les borses de treball d'ocupació temporal estaran constituïdes per: a) El personal que, havent participat en els processos selectius per a l'ingrés en l'administració del Govern Valencià, convocats després de l'entrada en vigor del Decret 33/1999, de 9 de març, del Govern Valencià, hagen aprovat algun exercici o alguna part de les proves de la fase d'oposició, obligatòries i eliminatòries dels processos selectius del Pla d'Estabilitat, i acrediten els requisits que li van ser exigits per a participar en el procés selectiu. b) El personal interí i contractat laboral temporal cessat, així com el personal que resulte desplaçat o cessat com a conseqüència dels processos derivats del Pla d'Estabilitat Laboral, regulat en la disposició transitòria sisena de la Llei de Funció Pública Valenciana, introduïda mitjançant la Llei 16/2003, així com de les proves selectives de les ofertes d'ocupació pública de 1999 i subsistents de 2000.
Per mitjà de sengles ordes de 15 de juny de 2005, de la conselleria de Justícia i Administracions Públiques (DOCV núm. 5041, de 4 de juliol), es convoquen proves selectives d'accés al grup C, sector administració especial, agents mediambientals, torn d'accés lliure (Convocatòria 49/04), torn de discapacitats (Convocatòria 50/04) i torn de promoció interna (Convocatòria 51/04).
A proposta del Tribunal de Selecció de les referides proves, per mitjà de resolucions de 14 de juny de 2007, del conseller de Justícia, Interior i Administracions Públiques, es publica la relació dels aspirants que han superat les esmentades proves selectives, pel torn d'accés lliure, torn de discapacitats i torn de promoció interna.
En virtut d'això i fent ús de les facultats que té conferides, aquesta Direcció General d'Administració Autonòmica resol:
Primer
Convocar la constitució de la borsa d'ocupació temporal per al nomenament de funcionaris interins, grup C, sector administració especial, agents mediambientals, per tal que, quan les necessitats del servei ho requerisquen, puguen proveir-se provisionalment llocs de treball de naturalesa funcionarial del referit grup, sector i especialitat de l'administració del Consell, de conformitat amb el que establix l'Orde de 17 de gener de 2006, de la conselleria de Justícia, Interior i Administracions Públiques, reguladora de l'expressada matèria.
Segon
La borsa, a què es refereix l'apartat anterior, estarà integrada pel personal que tot seguit es relaciona:
1. Aspirants que han superat alguna part de la prova, en què consisteix la fase d'oposició del procediment selectiu corresponent a la Convocatòria 49/04, d'accés al grup C, sector administració especial, agents mediambientals, torn d'accés lliure, Convocatòria 50/04, torn de discapacitats i Convocatòria 51/04, torn de promoció interna, que no es troben en actiu en el moment de la sol·licitud en llocs de treball de la mateixa naturalesa jurídica, grup, sector i especialitat de l'administració del Consell o dels seus organismes autònoms, les competències de les quals, en matèria de personal, les exercisca la conselleria de Justícia i Administracions Públiques.
2. El funcionari interí cessat, així com el que resulte desplaçat o cessat com a conseqüència del procediment anteriorment esmentat, i es comprovarà, d'ofici, la participació en les proves selectives d'accés al grup C, sector administració especial, agents mediambientals, torn d'accés lliure (Convocatòria 49/04), torn 50/04 torn de discapacitats i torn de promoció interna (Convocatòria 51/04), la qual cosa es comprovarà d'ofici, i no es procedirà a la seua inclusió en cas contrari.
Tercer
1. Per a formar part de la borsa caldrà posseir els requisits exigits en les convocatòries de les proves selectives d'accés al grup C, sector administració especial, agents mediambientals, a què es fa referència en l'apartat anterior. A més, per al nomenament de funcionaris interins, s'hauran de tindre els requisits del lloc de treball a exercir.
2. La possessió dels requisits de titulació acadèmica de batxiller, BUP, Formació Professional de segon grau o equivalent, o tindre aprovada la prova d'accés a la universitat, s'acreditarà dins del termini de presentació de sol·licituds, llevat que ja consten acreditats i inscrits a la Direcció General d'Administració Autonòmica - Servei de Gestió de Personal -, i en aquest cas bastarà al·legar-los i indicar quan i a quins efectes es va presentar la documentació justificativa. La resta dels requisits exigits haurà d'acreditar-se abans del nomenament, en el termini que a aquest efecte es concedisca.
3. L'orde de prelació, en la formació de la borsa, s'obtindrà de la suma de la puntuació obtinguda d'acord amb el barem de mèrits que es desenvolupa en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produeix entre persones discapacitades, s'elegirà el de major percentatge de minusvalidesa. Si encara persisteix l'empat, caldrà ajustar-se a la puntuació obtinguda en cada apartat del barem començant pel primer. Si persisteix l'empat, es dirimirà a favor del sol·licitant de més edat.
Quart
Els aspirants seran ordenats prenent en consideració els següents mèrits i situacions:
1. Experiència professional:
- Temps de serveis prestats en llocs de treball de naturalesa funcionarial grup C, sector administració especial, agents mediambientals de l'administració del Consell, o dels seus organismes autònoms, les competències dels quals, en matèria de personal, les exercisca la conselleria de Justícia i Administracions Públiques, segons el que disposa l'article 27 de la Llei de Funció Pública Valenciana: 0,35 punts per cada mes complet de servei en actiu.
- Temps de serveis prestats en llocs de treball de l'administració del Consell, o dels seus organismes autònoms, les competències dels quals, en matèria de personal, les exercisca la conselleria de Justícia i Administracions Públiques, segons el que disposa l'article 27 de la Llei de Funció Pública Valenciana, no previstos en l'anterior apartat: 0,13 punts per cada mes complet de servei en actiu.
- Temps de serveis prestats en altres administracions públiques, en llocs de treball de naturalesa funcionarial grup C, sector administració especial, agents mediambientals: 0,05 punts per cada mes complet de servei en actiu.
El màxim de punts a obtindre pel present apartat serà de 28 punts.
2. Proves selectives:
Per cada una de les parts de caràcter obligatori i eliminatori, corresponents a la fase d'oposició del procés selectiu per a l'ingrés en l'administració del Consell, grup C, sector administració especial, agents mediambientals, convocatòries 49 /04, torn d'accés lliure, 50/04 torn de discapacitats, i 51/04 torn de promoció interna: 13 punts.
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts.
Només es computarà el certificat de més nivell.
4. Idiomes comunitaris:
- Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat Llengües Estrangeres, sempre que els esmentats títols no hagen sigut objecte d'avaluació en un altre apartat del barem.
5. Altres titulacions:
Per la possessió i acreditació de títols acadèmics, iguals o superiors a aquell que siga exigit per a l'exercici dels llocs de treball posats a cobrir: 1,5 punts per títol addicional expedit oficialment, fins a un màxim de 3 punts. Es requerirà, en tot cas, la presentació de totes les titulacions al·legades, inclosa aquella que figura com a requisit per a ingressar en la borsa.
6. Personal discapacitat:
- Quan el grau de minusvalidesa siga igual o superior al 33 per cent: 5 punts.
- Quan el grau de minusvalidesa siga igual o superior al 65 per cent: 10 punts.
Cinqué
Els mèrits que s'acaben de relacionar s'acreditaran aportant la documentació relacionada tot seguit, que haurà d'anar degudament acarada. En cas contrari, es considerarà com a no presentada.
1. Experiència professional: certificats oficials expedits per l'òrgan competent de l'administració corresponent.
Només als efectes del present barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïen en el moment de sol·licitud d'integració en la borsa.
2. Proves selectives: sense perjudici que s'al·legue pels sol·licitants, es comprovarà d'ofici el nombre d'exercicis superats per cada aspirant.
3. Valencià: certificats oficials expedits o homologats per la Junta Qualificadora de Coneixements del Valencià.
4. Idiomes comunitaris: titulacions oficials expedides o homologades per òrgan competent. Les paperetes no serviran com a acreditació.
5. Altres titulacions: titulacions acadèmiques oficials, expedides per òrgan competent.
6. Personal discapacitat:
- Certificat justificatiu del grau de minusvalidesa igual o superior a 33 per cent, expedit per l'òrgan competent.
- Certificat de capacitats a l'efecte de demanda d'ocupació o, si fa al cas, l'acreditació d'haver-lo sol·licitat.
Sisé
1.Tots les persones aspirants hauran de presentar la sol·licitud d'inscripció, el full d'autobaremació i la documentació acreditativa de la possessió dels requisits de titulació i dels mèrits al·legats, si no consten inscrits al Registre de Personal d'aquesta Direcció General -Servei de Gestió de Personal-, en el termini de deu dies hàbils, comptadors des de l'endemà de la publicació de la present Resolució en el Diari Oficial de la Comunitat Valenciana, a les seus de la conselleria de Justícia i Administracions Públiques d'Alacant, Castelló i València o en qualsevol de les oficines públiques previstes en l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.
2. La Comissió de Seguiment de les Borses d'Ocupació Temporal, prevista en l'article 12, de l'Orde de 17 de gener de 2006, de la conselleria de Justícia, Interior i Administracions Públiques, analitzarà les sol·licituds d'inclusió que s'hagen produït i efectuarà la baremació de mèrits al·legats pels aspirants, procedint a la seua integració en la borsa, d'acord amb la puntuació obtinguda. La composició provisional d'aquesta es farà pública en la pàgina web de la Direcció General d'Administració Autonòmica i als taulers d'anunci de la seu central i direccions territorials de la conselleria de Justícia i Administracions Públiques.
3. Els aspirants disposaran d'un termini de 10 dies hàbils, comptadors des de l'endemà de la publicació del llistat provisional per a formular les al·legacions que estimen oportunes. La Comissió de Seguiment estudiarà les al·legacions presentades i, en el termini màxim d'un mes, formularà proposta de llistat definitiu a la Direcció General d'Administració Autonòmica, que dictarà una resolució i ordenarà la seua publicació en els llocs indicats anteriorment.
4. Una vegada finalitzat el termini establit en el punt primer, el funcionari interí que cesse en l'administració del Consell, en aquesta categoria convocada o en els seus organismes autònoms, les competències dels quals, en matèria de personal, les exercisca la conselleria de Justícia i Administracions Públiques, disposarà igualment de deu dies hàbils, comptadors a partir de la data del cessament, per a presentar davant de la Comissió de Seguiment de les Borses d'Ocupació Temporal, la sol·licitud d'inscripció en la borsa i el full d'autobaremació juntament amb la documentació acreditativa dels mèrits al·legats.
Els mèrits hauran d'haver-se obtingut amb anterioritat a la finalització del termini de presentació de sol·licituds, que s'obri amb la publicació de la present Resolució.
El personal cessat, que no presente la sol·licitud d'incorporació en el termini previst, s'entendrà decaigut en el seu dret.
5. La sol·licitud d'inscripció i el full d'autobaremació, a què es refereixen els punts precedents, s'acompanyen com a annexos I i II a la present Resolució.
Els mèrits que no consten inscrits i que no s'acrediten, del mode establit en l'apartat cinqué, no s'avaluaran; els mèrits inscrits i/o els acreditats hauran d'haver estat obtinguts fins a la data de finalització del termini de presentació de sol·licituds d'inscripció.
Seté
1. L'àmbit territorial d'aquesta borsa d'ocupació és de caràcter provincial i la provisió de llocs, amb caràcter interí, s'efectuarà segons el que preveuen l'article 3 i concordants de l'Orde de 17 de gener de 2006, de la conselleria de Justícia, Interior i Administracions Públiques, sobre regulació de borses d'ocupació temporal, per a proveir provisionalment llocs de treball en l'administració del Consell.
2. Sense perjudici d'allò que s'ha indicat en el punt anterior, els qui estigueren interessats a poder obtindre destinació en província o províncies diferents de les del seu domicili, hauran de fer-ho constar en la sol·licitud d'inscripció, i s'haurà de respectar l'orde de prelació segons la puntuació, amb independència de quin siga el domicili de la persona aspirant.
Vuité
En compliment de la disposició transitòria segona de l'Orde esmentada en l'apartat anterior, quedarà dissolta la borsa que estiguera en vigor amb anterioritat a la data d'aquesta resolució, a partir de la constitució definitiva de la present.
Nové
1. La present Resolució posa fi a la via administrativa, i en contra caldrà interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes, comptador a partir de l'endemà de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. De no recórrer en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, les persones interessades poden interposar recurs contenciós administratiu davant del Jutjat del Contenciós Administratiu de València, en el termini de dos mesos, comptadors des de l'endemà de la publicació d'aquesta resolució.
3. Les citacions en els recursos contenciosos administratius, que se substancien contra la present Resolució, es realitzaran per mitjà de la inserció del corresponent edicte en el Diari Oficial de la Comunitat Valenciana.
València, 13 de febrer de 2008.- El director general d'Administració Autonòmica: Pedro Javier García Ribot.